- Jeg har aldrig oplevet noget lignende, siger direktør Jan Larsen, Aalborg Håndbold. Foreløbigt har godt 350 fans taget imod klub-ejer Eigild B. Christensens tilbud om gratis bus-tur og billet til kampen. De kommer til at fylde seks-syv busser. - Dertil kommer, at flere end 200 af vores tilhængere kommer til København på anden vis, så jeg er ikke i tvivl om, at vi kommer til at præge stemningen i Brøndby-Hallen, lyder det fra direktøren. Den anden finale mellem Aalborg Håndbold og KIF Kolding København spilles søndag 26. maj kl. 20.15 i Brøndby-Hallen. Aalborg Håndbold vandt den første finale i Aalborg i lørdags med 29-21.

Referat:
Der bliver masser af støtte fra rødklædte tilhængere af Aalborg Håndbold søndag eftermiddag i Brøndby-Hallen til den anden og afgørende DM-finale mod KIF Kolding København.